Page:Watty's wedding, or, The old maiden's marriage.pdf/2

(2)

WATTY's WEDDING.

ETTY gaed to Watty's weddin',

wow but ſhe was wondrous braw!

A Dumbarton youth o' ſax-and thirty,

juſt aboon't a year or twa,

Wi' curl'd hair, and ſilken ſpencer,

like a laſſie in her teens,

Thought nane ken’d her brow was wrinkl’d,

nor ſaw the ſcores about her een.

There's nae ſic cheats as mouly maidens,

when for a man they're keenly bent,

Mony a hundred plans they fa on,

mony a trap they do invent:

Will, a raw young ſimple callan,

his eighteen year had ſcarcely ſeen,

Kend little o the wyles o’ women,

whan on him ſhe fix'd her een.

Whan ſhe danc'd, ſhe ſmil’d and caper’d,

geck’d and toſs'd her head aroun’

And ſae bewitch'd him wi' her glances,

Willie's heart began to ſtoun.

Than he wou'd dance wi' nane but Betty,

Betty ne'er refus'd to riſe,

And met him half-road wi her kiſſes,

a' to catch the youthfu’ prize.